**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 23/06/2022**

 **Αριθμ. Πρωτ.: 10687**

**ΑΠΟΣΠΑΣΜΑ**

**Από το πρακτικό της αριθμ. 21ης /2022 ΤΑΚΤΙΚΗΣ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 189**

**Καθορισμός του ύψους της οικονομικής συνδρομής των κατασκηνωτών που θα φιλοξενηθούν στην Κατασκήνωση Δήμου Λεβαδέων στη θέση «Παλιομηλία» Ελικώνα για το έτος 2022.**

Στη Λιβαδειά σήμερα 21η Ιουνίου 2022 ημέρα Τρίτη , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 10269/17-06-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα έξι (6), ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καπλάνης Κωνσταντίνος

2. Αποστόλου Ιωάννης(αν/κό μέλος κ. Μητά Αλέξανδρου) 2.Πούλος Ευάγγελος

3. Καλογρηάς Αθανάσιος ΄ 3.Μπράλιος Νικόλαος

4. Σαγιάννης Μιχαήλ Αν και είχαν νόμιμα προσκληθεί

5. Μερτζάνης Κωνσταντίνος

6. Τουμαράς Βασίλειος (αναπ/κό μέλος κ. Καραμάνη Δημητρίου

 Ο Πρόεδρος της Οικονομικής Επιτροπής εισηγούμενος το 3ο θέμα της ημερήσιας διάταξης έθεσε υπόψη των το με αριθμ. πρωτ. 9653/08-06-2022 έγγραφο της Δ/νσης Κοινωνικής Προστασίας , Παιδείας & Δια Βίου Μάθησης του Δήμου Λεβαδέων στο οποίο αναφέρονται τα παρακάτω:

 *Ο Δήμος Λεβαδέων, με την* ***48/18-4-2022*** *απόφαση του Δημοτικού Συμβουλίου, αποφάσισε να λειτουργήσει το φετινό καλοκαίρι την Κατασκήνωση στη θέση « Παλιομηλιά » Ελικώνα σε τρεις (3) κατασκηνωτικές περιόδους δέκα (10) ημερών (9 διανυκτερεύσεις) ως εξής:*

 ***1η ΠΕΡΙΟΔΟΣ******από*** *ημέρα Δευτέρα* ***11/07/2022******έως*** *ημέρα Τετάρτη*  ***20/07/2022****(αναχώρηση )*

***2η ΠΕΡΙΟΔΟΣ******από*** *ημέρα Παρασκευή*  ***22/07/2022 έως*** *ημέρα Κυριακή* ***31/07/2022*** *(αναχώρηση)*

***3η ΠΕΡΙΟΔΟΣ από*** *ημέρα Τρίτη*  ***2/08/2022******έως*** *ημέρα Πέμπτη*  ***11/08/2022***

*(αναχώρηση)*

 *Καθόρισε ότι στην Κατασκήνωση θα φιλοξενηθούν παιδιά (και στις τρεις περιόδους) ηλικίας από οκτώ (8) ετών έως δεκατεσσάρων (14) ετών (γεννημένοι από 1 Ιανουαρίου 2008 έως και 31 Δεκεμβρίου 2014, αγόρια και κορίτσια με δυνατότητα συμμετοχής μόνο σε μία (1 ) κατασκηνωτική περίοδο. Στη περίπτωση που δεν καλυφθούν οι προβλεπόμενες θέσεις φιλοξενούμενων παιδιών από παιδιά δημοτών μας, δύναται να φιλοξενηθούν παιδιά οικογενειών όμορων δήμων.*

*Επισημαίνεται ότι με την αριθμ.πρωτ.****111220/1219/20-5-2022*** *απόφαση Περιφερειάρχη Στερεάς Ελλάδας χορηγήθηκε άδεια λειτουργίας της παιδικής Δημοτικής Κατασκήνωσης στη θέση «Παλιομηλιά» Ελικώνα. για την κατασκηνωτική περίοδο 2022.*

*Επίσης με την* ***152/8-6-2021*** *απόφαση της οικονομικής επιτροπής είχε αποφασιστεί ομόφωνα η δωρεάν φιλοξενία όλων των παιδιών στην δημοτική κατασκήνωση «Παλιομηλιά »Ελικώνα για το έτος 2021 ανεξαρτήτως κοινωνικοοικονομικών κριτηρίων.*

*Ενόψει της λειτουργίας της Κατασκήνωσης για το 2022 και σύμφωνα με τις διατάξεις του άρθρου 72 παρ.1ζ του ν.3852/10*

 ***Καλείστε να αποφασίσετε για :***

 *Το ποσό της οικονομικής συνδρομής των κατασκηνωτών που θα φιλοξενηθούν στην Δημοτική Κατασκήνωση «Παλιομηλιά» Ελικώνα ¨ για το έτος 2022*

Στο σημείο αυτό ο Πρόεδρος της Οικονομικής Επιτροπής – Δήμαρχος Λεβαδέων στην τοποθέτησή του πρότεινε την δωρεάν φιλοξενία όλων των παιδιών στην κατασκήνωση της «Παλιομηλιάς» Ελικώνα για το έτος 2022, ασχέτως κοινωνικοοικονομικών κριτήριων.

 Η Οικονομική Επιτροπή λαμβάνοντας υπόψη:

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

-Το υπ΄ αρ. πρωτ. 9653/08-06-2022 έγγραφο της Δ/νσης Κοινωνικής Προστασίας Παιδείας & Δια Βίου Μάθησης

- Την αριθμ. την 48/2022 απόφαση του Δημοτικού Συμβουλίου

- Την αριθμ.πρωτ.111220/1219/20-5-2022απόφαση Περιφερειάρχη Στερεάς Ελλάδας

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Την δωρεάν φιλοξενία όλων των παιδιών στην δημοτική κατασκήνωση στη θέση «Παλιομηλιά» Ελικώναγια το έτος 2022, ανεξαρτήτως κοινωνικοοικονομικών κριτήριων.

 **Η απόφαση πήρε αριθμό 189/2022.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 23-06-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Τουμαράς Βασίλειος